
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 159
                                                                    27 august 2026
   privind preluarea unor contracte de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 28.778/07.08.2026 şi la Consiliul Local Sighișoara cu nr. 30.083/19.08.2026, de referatul de aprobare, înregistrat cu nr. 28.777/07.08.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 
Având în vedere cererea înregistrată la Municipiul Sighișoara cu nr. 26.966/22.07.2026, formulată de domnul Pop Ovidiu - Ștefan, prin care solicită preluarea contractului de închiriere nr. 123/2008, având ca obiect terenul situat în municipiul Sighișoara, str. Aleea Margaretelor, f.nr., urmare a dobândirii în proprietate a construcției - garaj, potrivit contractului de vânzare - cumpărare încheiat la data de 22.07.2026, anexat cererii;

Având în vedere contractul de închiriere nr. 123/2008, așa cum a fost modificat și completat prin actele adiționale nr. 1 - 3, având ca obiect terenul în suprafață de 19,80 mp., situat în municipiul Sighișoara, str. Aleea Margaretelor, f.nr., jud. Mureș, cu destinația de teren ocupat de construcția – garaj, proprietate privată;

Având în vedere faptul că, imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighișoara şi este cuprins în listele de inventar ale Municipiului Sighişoara - domeniul public, având nr. de inventar 5.001.9;

Având în vedere cererea înregistrată la Municipiul Sighișoara cu nr. 27.510/27.07.2026, formulată de domnul Moldovan George - Marius, prin care solicită preluarea contractului de închiriere nr. 188/2017, având ca obiect terenul în suprafață de 3,50 mp., situat în municipiul Sighișoara, str. Dumbravei, nr. 60, cu destinația de teren ocupat de scări de acces, aferent imobilului ap. nr. I, situat în municipiul Sighișoara, str. Dumbravei, nr. 60, urmare a dobândirii în proprietate a apartamentului nr. I, potrivit înscrierilor din extrasul de carte funciară nr. 50588 - C1 - U2 Sighișoara (Nr. C.F. vechi: 7866/I), la poz. A1., nr. top. 3352/3/2/1, anexat cererii;

Având în vedere contractul de închiriere nr. 188/2017, așa cum a fost modificat și completat prin actul adițional nr. 1/2021, având ca obiect terenul în suprafață de 3,50 mp., situat în municipiul Sighișoara, str. Dumbravei, nr. 60, cu destinația de teren ocupat de scări de acces, aferent imobilului ap. nr. I, situat în municipiul Sighișoara, str. Dumbravei, nr. 60;

Având în vedere faptul că imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighișoara şi este cuprins în listele de inventar ale Municipiului Sighişoara - domeniul public, având nr. de inventar 5.006;

Având în vedere faptul că Municipiul Sighișoara, ca unitate administrativ - teritorială, deține rangul de posesor al terenurilor antemenționate, în exercitarea stăpânirii acestora comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunurilor, precum și folosința acestora prin posibilitatea utilizării bunurilor și a culegerii fructelor;

Văzând că Municipiul Sighișoara îndeplinește calitatea de posesor prin elementul „corpus”, respectiv există contact direct cu bunurile, acestea fiind stăpânite în materialitatea lor prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere faptul că imobilele de natură teren, care fac obiectul contractelor de închiriere amintite mai sus, se află situate în intravilanul Municipiului Sighişoara şi sunt cuprinse în listele de inventar ale Municipiului Sighişoara - domeniul public;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul fiscal, cu modificările și completările ulterioare și prevederile Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune și modificarea art. 7 și 15 din contractul de închiriere nr. 188/2017, așa cum a fost modificat și completat prin actul adițional nr. 1/2021;

Ținând cont de faptul că în urma preluării contractelor de închiriere se aduc venituri suplimentare la bugetul local; 
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 28.780/07.08.2026, prin care se propune preluarea unor contracte de închiriere;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

          H O T Ă R Ă Ş T E:

Art. 1. (1) Se aprobă preluarea, începând cu data de 01.09.2026, a contractului de închiriere nr. 123/2008, așa cum a fost modificat și completat prin actele adiționale nr. 1 - 3, având ca obiect terenul, în suprafață de 19,80 mp., situat în municipiul Sighișoara, str. Aleea Margaretelor, f.nr., cu destinația de teren ocupat de construcția – garaj, de către doamnul Pop Ovidiu - Ștefan, ca urmare a dobândirii în proprietate a construcției – garaj, de la actualul chiriaș al terenului, domnul Sbârcea Stelian, conform contractului de vânzare - cumpărare încheiat.

 (2) Durata termenului de închiriere rămasă din durata iniţială de 5 (cinci) ani a contractului de închiriere este de 1 (unu) ani și 4 (patru) luni, respectiv de la data de 01.09.2026 până la data de 31.12.2027, cu posibilități de prelungire, conform contractului. 

  (3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, potrivit prevederilor art. 1 alin. (1) din prezenta hotărâre.
  (4) Restul clauzelor contractuale din contractul de închiriere, așa cum a fost preluat potrivit prevederilor art. 1 alin. (1) din prezenta hotărâre, îşi menţin valabilitatea între Municipiul Sighişoara și domnul Pop Ovidiu - Ștefan.

Art. 2. (1) Se aprobă preluarea, începând cu data de 01.09.2026, a contractului de închiriere nr. 188/2017, așa cum a fost modificat și completat prin actul aditional nr. 1/2021, având ca obiect terenul în suprafață de 3,50 mp., situat în municipiul Sighișoara, str. Dumbravei, nr. 60, cu destinația de teren ocupat de scări de acces, aferent imobilului ap. nr. I, situat în municipiul Sighișoara, str. Dumbravei, nr. 60, de către domnul Moldovan George – Marius și soția acestuia, doamna Moldovan Georgeta – Maria, ca urmare a dobândirii în proprietate a apartamentului nr. I, potrivit înscrierilor din extrasul de carte funciară nr. 50588 - C1 - U2 Sighișoara (Nr. C.F. vechi: 7866/I), la poz. A1., nr. top. 3352/3/2/1.
 (2) Durata termenului de închiriere rămasă din durata iniţială de 5 (cinci) ani a contractului de închiriere este de 4 (patru) luni, respectiv de la data de 01.09.2026 până la data de 31.12.2026.

 (3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, potrivit art. 2 alin. (1) din prezenta hotărâre. 

Art. 3. (1). Se aprobă prelungirea și modificarea contractului de închiriere, așa cum a fost preluat potrivit prevederilor art. 2 alin. (1) din prezenta hotărâre.


(2) Perioada pentru care se aprobă prelungirea contractului de închiriere, astfel cum a fost preluat potrivit prevederilor art. 2 alin. (1) din prezenta hotărâre este de 5 (cinci) ani, începând cu data de 01.01.2027 și până la data de 31.12.2031, cu posibilități de prelungire.

 (3) Se aprobă modificarea prevederilor art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere, astfel cum a fost preluat și prelungit potrivit prevederilor art. 2 alin. (1) și art. 3 alin. (1) din prezenta hotărâre, care vor avea următorul conținut:

”Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieria Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03, respectiv 30.09 a anului în curs, începând cu data încheierii contractuluiˮ.
(4) Se aprobă modificarea prevederilor art. 15 din Capitolul VIII. RĂSPUNDEREA CONTRACTUALĂ al contractului de închiriere, astfel cum a fost preluat și prelungit potrivit prevederilor art. 2 alin. (1) și art. 3 alin. (1) din prezenta hotărâre, care vor avea următorul conținut: 

”Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(5) Restul clauzelor contractuale din contractul de închiriere, așa cum a fost preluat potrivit prevederilor art. 2 alin. (1) din prezenta hotărâre, îşi menţin valabilitatea între Municipiul Sighişoara şi actualii chiriași, domnul Moldovan George – Marius și soția acestuia, doamna Moldovan Georgeta – Maria.

(6) Prelungirea și modificarea contractului de închiriere prevăzut la art. 2 alin. 1 din prezenta hotărâre se vor face prin act adiţional.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

  Art. 5. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

        Kreuzer Erzsebet       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca

(Prezenta s-a adoptat cu unanimitate de voturi.)

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

13 ex.  

B.A.

